CELEX: 32022D0574
Language: lt
Date: 1649289600000
Title: Tarybos sprendimas (BUSP) 2022/574 2022 m. balandžio 7 d. kuriuo iš dalies keičiamas Sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas

2022 4 8   
               
               
                  LT
               
               
                  Europos Sąjungos oficialusis leidinys
               
               
                  L 109/67
               
            
         TARYBOS SPRENDIMAS (BUSP) 2022/574
         2022 m. balandžio 7 d.
         kuriuo iš dalies keičiamas Sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. gegužės 11 d. Taryba priėmė Sprendimą (BUSP) 2017/809 (1), kuriame numatyta, kad to sprendimo 1 straipsnyje nurodytų projektų įgyvendinimo laikotarpis trunka 36 mėnesius nuo jo 3 straipsnio 3 dalyje nurodyto finansavimo susitarimo sudarymo dienos;
                  
               
                     (2)
                  
                  
                     2020 m. birželio 16 d. Taryba priėmė Sprendimą (BUSP) 2020/795 (2), kuriuo iš dalies keičiamas Sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas, ir juo pratęsė to sprendimo įgyvendinimo laikotarpį iki 2021 m. rugpjūčio 10 d.;
                  
               
                     (3)
                  
                  
                     2021 m. birželio 21 d. Taryba priėmė Sprendimą (BUSP) 2021/1025 (3), kuriuo iš dalies keičiamas Sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas, ir juo pratęsė to sprendimo įgyvendinimo laikotarpį iki 2022 m. balandžio 25 d.;
                  
               
                     (4)
                  
                  
                     2022 m. vasario 15 d. Jungtinių Tautų nusiginklavimo reikalų biuras (UNODA), kuris yra atsakingas už Sprendimo (BUSP) 2017/809 1 straipsnyje nurodytų projektų techninį įgyvendinimą, paprašė pratęsti to sprendimo įgyvendinimo laikotarpį dar dešimčia mėnesių. Pratęsus tą laikotarpį UNODA galėtų toliau teikti pagalbą Jungtinių Tautų valstybėms narėms, įgyvendinančioms Jungtinių Tautų Saugumo Tarybos rezoliuciją 1540 (2004) (toliau – JT ST rezoliucija 1540), toliau prisidėti prie vykdomos išsamios peržiūros, toliau teikti pagalbą pagal JT ST rezoliuciją 1540 įsteigtam Jungtinių Tautų Saugumo Tarybos komitetui iki jo įgaliojimų termino, pratęsto iki 2022 m. lapkričio 30 d., pabaigos, ir sumažinti nuostolius, patirtus dėl to, kad dėl COVID-19 pandemijos neįvykdyti tam tikri projektai;
                  
               
                     (5)
                  
                  
                     Sprendimo (BUSP) 2017/809 1 straipsnyje nurodytų projektų tolesnis vykdymas iki 2023 m. vasario 25 d. neturi jokios įtakos finansinių išteklių atžvilgiu;
                  
               
                     (6)
                  
                  
                     todėl Sprendimas (BUSP) 2017/809 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2017/809 5 straipsnio 2 dalis pakeičiama taip:
            
               
                  „2.   Šis sprendimas nustoja galioti 2023 m. vasario 25 d.“
               
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2022 m. balandžio 7 d.
            
               
                  Tarybos vardu
               
               
                  Pirmininkas
               
               J. DENORMANDIE
            
         
         
            (1)  2017 m. gegužės 11 d. Tarybos sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas (OL L 121, 2017 5 12, p. 39).
         
            (2)  2020 m. birželio 16 d. Tarybos sprendimas (BUSP) 2020/795, kuriuo iš dalies keičiamas Sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas (OL L 193, 2020 6 17, p. 14).
         
            (3)  2021 m. birželio 21 d. Tarybos sprendimas (BUSP) 2021/1025, kuriuo iš dalies keičiamas Sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas (OL L 224, 2021 6 24, p. 22).